pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ร่วมพิธีวางพานพุ่มดอกไม้ถวายราชสักการะพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 5 ธันวาคม 2566
นายชยธรรม์ พรหมศร ปลัดกระทรวงคมนาคม ร่วมพิธีวางพานพุ่มดอกไม้ถวายราชสักการะพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
....
นายชยธรรม์ พรหมศร ปลัดกระทรวงคมนาคม ร่วมพิธีวางพานพุ่มดอกไม้ถวายราชสักการะพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2566 ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เขตดุสิต กรุงเทพฯ
ตลอดระยะเวลา 70 ปี แห่งการครองราชย์ พระบาทสมเด็จพระบรมชนกาธิเบศร มหาภูมิพล อดุลยเดชมหาราช บรมนาถบพิตร ทรงปฏิบัติตามพระราชปณิธานด้วยพระราชหฤทัยอันมุ่งมั่น ทรงครองแผ่นดินโดยธรรมเพื่อประโยชน์สุขของอาณาประชาราษฎร์โดยถ้วนหน้า ทรงปฏิบัติบําเพ็ญพระราชกรณียกิจนานัปการด้วยพระราชวิริยะอุตสาหะ เพื่อให้ทวยราษฎร์มีความผาสุกร่มเย็นและมีคุณภาพชีวิตที่ดีทรงค้นคิดวิธีคลี่คลายบรรเทาปัญหาของราษฎรผู้ยากไร้และผู้ด้อยโอกาส โดยเฉพาะอย่างยิ่ง ทรงพระกรุณาพระราชทาน “ศาสตร์แห่งพระราชา” เพื่อเป็นแนวทางให้ราษฎรพึ่งพาตนเองได้อย่างเข้มแข็งและยั่งยืน และใช้ผืนแผ่นดินให้เกิดประโยชน์สูงสุด ผลงานโครงการมากกว่า 4,000 โครงการ อันเกิดจากพระปรีชาสามารถของพระองค์ล้วนได้รับการยกย่องสดุดีพระเกียรติคุณทั้งภายในประเทศและจากนานานาประเทศว่าเป็นผลงานที่ทรงคุณค่าและอํานวยประโยชน์อย่างยิ่งแก่ผองผสกนิกรไทย ด้วยพระมหากรุณาธิคุณอันล้นพ้นที่ทรงมีต่อปวงประชาประดุจดั่ง “พ่อของแผ่นดิน” พระองค์จึงสถิตอยู่ในดวงหทัยของพสกนิกรชาวไทยสนิทแนบแน่นตลอดมา ทรงเป็นมิ่งขวัญ เป็นกําลังใจ และกําลังศรัทธาของชาวไทยทุกหมู่เหล่า
สําหรับอุทยานเฉลิมพระเกียรติฯ เกิดขึ้นจากพระราชปณิธานพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงตั้งพระราชหฤทัยเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานอุทยานเฉลิมพระเกียรติฯ เพื่อเป็นแหล่งเรียนรู้แนวพระราชดําริของทั้งสองพระองค์ผ่านองค์ความรู้เรื่องป่าและน้ํา รวมทั้งเป็นพื้นที่รับน้ําและเป็นพื้นที่สีเขียวให้กับกรุงเทพฯ
รัฐบาลไทย-ข่าวทำเนียบรัฐบาล-รมว.ดีอี ร่วมพิธีทำบุญตักบาตรถวายเป็นพระราชกุศล เนื่องในวันชาติและวันพ่อแห่งชาติ 5 ธันวาคม 2566
วันอังคารที่ 5 ธันวาคม 2566
รมว.ดีอี ร่วมพิธีทําบุญตักบาตรถวายเป็นพระราชกุศล เนื่องในวันชาติและวันพ่อแห่งชาติ 5 ธันวาคม 2566
รมว.ดีอี ร่วมพิธีทําบุญตักบาตรถวายเป็นพระราชกุศล เนื่องในวันชาติและวันพ่อแห่งชาติ 5 ธันวาคม 2566
วันนี้ (5 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) และนายวัลลภ รุจิรากร เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม พร้อมคณะ ร่วมพิธีทําบุญตักบาตร ณ บริเวณพิธีท้องสนามหลวง จากนั้นร่วมพิธีวางพานพุ่มดอกไม้และถวายบังคม นําโดยนายเศรษฐา ทวีสิน นายกรัฐมนตรี เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เขตดุสิต กรุงเทพฯ
______________________
รัฐบาลไทย-ข่าวทำเนียบรัฐบาล-ชาวไร่อ้อยมีเฮ!“พิมพ์ภัทรา” มอบของขวัญปีใหม่ “เงินสนับสนุนตัดอ้อยสดตันละ 120 บาท” คาดสามารถเริ่มได้มกราคม ‘67
วันอังคารที่ 5 ธันวาคม 2566
05/12/2566
ชาวไร่อ้อยมีเฮ!“พิมพ์ภัทรา” มอบของขวัญปีใหม่ “เงินสนับสนุนตัดอ้อยสดตันละ 120 บาท” คาดสามารถเริ่มได้มกราคม ‘67
ชาวไร่อ้อยมีเฮ!“พิมพ์ภัทรา” มอบของขวัญปีใหม่ “เงินสนับสนุนตัดอ้อยสดตันละ 120 บาท” คาดสามารถเริ่มได้มกราคม ‘67
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า ที่ประชุมคณะรัฐมนตรี มีมติเห็นชอบเงินสนับสนุนตัดอ้อยสด ในโครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น pm 2.5 ตามที่กระทรวงอุตสาหกรรมเสนอ โดยชาวไร่อ้อยจะได้รับเงินสนับสนุนตัดอ้อยสดตันละ 120 บาท คาดว่ามีชาวไร่อ้อยที่เข้าร่วมโครงการประมาณ 140,000 ราย ทั้งนี้ โครงการฯจะช่วยบรรเทาความเดือดร้อนให้กับชาวไร่อ้อย และส่งผลต้นทุนการผลิตอ้อยปรับตัวสูงขึ้น
“ขอขอบคุณท่านนายกรัฐมนตรี (นายเศรษฐา ทวีสิน) ที่สนับสนุนชาวไร่อ้อยให้มีรายได้เพิ่มขึ้น สามารถบรรเทาความเดือดร้อนให้กับพี่น้องเกษตรกรชาวไร่อ้อย และทําให้ความเป็นอยู่ดีขึ้น โดยการสนับสนุนตัดอ้อยสดครั้งนี้ คาดว่าจะสามารถเริ่มดําเนินการได้ตั้งแต่เดือนมกราคม 2567 เพี่อมอบเป็นของขวัญปีใหม่ให้กับพี่น้องชาวไร่อ้อย” นางสาวพิมพ์ภัทรา กล่าว
รัฐบาลไทย-ข่าวทำเนียบรัฐบาล-กระทรวงยุติธรรม ร่วมพิธีพระสงฆ์เจริญพระพุทธมนต์ และทำบุญตักบาตรเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 5 ธันวาคม 2566
05/12/2566
กระทรวงยุติธรรม ร่วมพิธีพระสงฆ์เจริญพระพุทธมนต์ และทําบุญตักบาตรเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
กระทรวงยุติธรรม ร่วมพิธีพระสงฆ์เจริญพระพุทธมนต์ และทําบุญตักบาตรเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๖
ในวันอังคารที่ ๕ ธันวาคม ๒๕๖๖ เวลา ๐๗.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายวัลลภ นาคบัว รองปลัดกระทรวงยุติธรรม ร่วมพิธีพระสงฆ์เจริญพระพุทธมนต์ และทําบุญตักบาตรเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๖ โดยมี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และนางพักตร์พิไล ทวีสิน ภริยา เป็นประธานในพิธี ณ บริเวณท้องสนามหลวง
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ร่วมพิธีวางพานพุ่มดอกไม้ถวายสักการะพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 5 ธันวาคม 2566
05/12/2566
รัฐมนตรีฯ พิมพ์ภัทรา ร่วมพิธีวางพานพุ่มดอกไม้ถวายสักการะพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐมนตรีฯ พิมพ์ภัทรา ร่วมพิธีวางพานพุ่มดอกไม้ถวายสักการะพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันที่ 5 ธันวาคม 2566 เวลา 08.30 น. นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมพิธีวางพานพุ่มดอกไม้ถวายสักการะพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 โดยมีนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธานในพิธี และมีคณะรัฐมนตรีร่วมพิธีด้วย ณ อุทยานเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เขตดุสิต กรุงเทพมหานคร
รัฐบาลไทย-ข่าวทำเนียบรัฐบาล-อธิบดีกรมทางหลวงชนบท ประชุมติดตามความคืบหน้าโครงการก่อสร้างถนนสายเชื่อมศูนย์ซ่อมอากาศยาน – ศูนย์กลางการค้าส่งชายแดน
วันอังคารที่ 5 ธันวาคม 2566
อธิบดีกรมทางหลวงชนบท ประชุมติดตามความคืบหน้าโครงการก่อสร้างถนนสายเชื่อมศูนย์ซ่อมอากาศยาน – ศูนย์กลางการค้าส่งชายแดน
....
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม ลงพื้นที่ประชุมติดตามความคืบหน้าโครงการก่อสร้างถนนสายเชื่อมศูนย์ซ่อมอากาศยาน – ศูนย์กลางการค้าส่งชายแดน บริเวณสะพานมิตรภาพแห่งที่ 3 – ถนนเชื่อม ทล.212 อําเภอท่าอุเทน จังหวัดนครพนม ซึ่งคาดว่าจะดําเนินการก่อสร้างแล้วเสร็จในปี 2568 โดยอธิบดีฯ ได้แนะแนวทางในการดําเนินงาน การประสานงาน และการแก้ไขปัญหาเพื่อให้งานเป็นไปตามแผนที่วางไว้ ซึ่งได้เน้นย้ําในเรื่องกําแพงกันดินช่วงที่เป็นทางเข้าที่ดินของประชาชน ให้ประสานงานกับเจ้าของที่ดินเพื่อให้สอดคล้องกับการดําเนินงานและเป็นประโยชน์ต่อเจ้าของพื้นที่ รวมถึงในกรณีที่ระดับของดินเดิมสูงให้พิจารณาแบบก่อสร้างกําแพงว่าควรใช้แบบไหนให้เหมาะสมที่สุด ตลอดจนได้สั่งการให้ตรวจสอบทางเชื่อมทุกจุดที่เป็นทางเข้าออก ให้ทําการถมดินเชื่อมเพื่อความสะดวกปลอดภัยของประชาชนต่อไป ทั้งนี้ เมื่อโครงการดังกล่าวก่อสร้างแล้วเสร็จจะช่วยเพิ่มศักยภาพการคมนาคมขนส่งระหว่างท่าอากาศยานนครพนมและสะพานมิตรภาพแห่งที่ 3 (นครพนม – คําม่วน) ตลอดจนเป็นการเพิ่มประสิทธิภาพในการเชื่อมโยงระหว่างประเทศไทยและประเทศลาวได้เป็นอย่างดีอีกด้วย
สําหรับการประชุมและลงพื้นที่ในครั้งนี้มีนายสุรศักดิ์ ไกรพินิจ ผู้อํานวยการแขวงทางหลวงชนบทนครพนม และผู้แทนจากสํานักก่อสร้างทาง รายงานผลการดําเนินงานในภาพรวมและนําลงพื้นที่ ณ จังหวัดนครพนม
รัฐบาลไทย-ข่าวทำเนียบรัฐบาล-นายกฯ และภริยา เป็นประธานพิธีวางพานพุ่มดอกไม้ถวายราชสักการะ เนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
วันอังคารที่ 5 ธันวาคม 2566
05/12/2566
นายกฯ และภริยา เป็นประธานพิธีวางพานพุ่มดอกไม้ถวายราชสักการะ เนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
นายกฯ และภริยา เป็นประธานพิธีวางพานพุ่มดอกไม้ถวายราชสักการะ เนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (5 ธ.ค. 2566) เวลา 08.30 น. ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ถนนพิษณุโลก แขวงสวนจิตรลดา เขตดุสิต กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และนางพักตร์พิไล ทวีสิน ภริยา เป็นประธานในพิธีวางพานพุ่มดอกไม้ถวายราชสักการะ เนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 โดยมีคณะรัฐมนตรีและคู่สมรส เข้าร่วมพิธี
เมื่อนายกรัฐมนตรีและภริยา เดินทางถึงอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร นายกรัฐมนตรีและภริยา คณะรัฐมนตรีและคู่สมรส เข้าประจําที่ด้านหน้าพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จากนั้น นายกรัฐมนตรีถวายความเคารพ แล้ววางพานพุ่มดอกไม้ จํานวน 2 พาน ในนามนายกรัฐมนตรีและคณะรัฐมนตรี ภริยานายกรัฐมนตรี วางพานพุ่มดอกไม้ในนามคณะคู่สมรสคณะรัฐมนตรี เสร็จพิธี
รัฐบาลไทย-ข่าวทำเนียบรัฐบาล-“นฤมล” ผู้แทนการค้าไทยเดินหน้าผลักดันความร่วมมือกับตัวแทนรัฐวิสาหกิจจากจีน จัดอบรมผู้ประกอบการไทย ให้เข้าถึงตลาดจีน ผ่านแพลตฟอร์มออนไลน์ขนาดใหญ่ของจีน
วันอังคารที่ 5 ธันวาคม 2566
05/12/2566
“นฤมล” ผู้แทนการค้าไทยเดินหน้าผลักดันความร่วมมือกับตัวแทนรัฐวิสาหกิจจากจีน จัดอบรมผู้ประกอบการไทย ให้เข้าถึงตลาดจีน ผ่านแพลตฟอร์มออนไลน์ขนาดใหญ่ของจีน
“นฤมล” ผู้แทนการค้าไทยเดินหน้าผลักดันความร่วมมือกับตัวแทนรัฐวิสาหกิจจากจีน จัดอบรมผู้ประกอบการไทย ให้เข้าถึงตลาดจีน ผ่านแพลตฟอร์มออนไลน์ขนาดใหญ่ของจีน
วันนี้ (5 ธ.ค. 66) ศาสตราจารย์ นฤมล ภิญโญสินวัฒน์ ผู้แทนการค้าไทย หารือกับนาย Kevin Chen ผู้จัดการภูมิภาคเอเชีย-แปซิฟิก บริษัท Shanghai East Best Foreign Trade ตัวแทนรัฐวิสาหกิจจากจีน และผู้แทนจาก WeChat pay พร้อมด้วยผู้แทนจากกรมการค้าระหว่างประเทศ กระทรวงพาณิชย์ และผู้แทนองค์การตลาดเพื่อเกษตรกร เพื่อร่วมกันหาแนวทางช่วยเหลือผู้ประกอบการไทยในการขายสินค้าของไทยไปยังจีน และการจัดทําโครงการ/หลักสูตรอบรมให้ความรู้ผู้ประกอบการภายใต้หัวข้อ Zero to Hero
ผู้แทนการค้าไทย ย้ําเจตจํานงในการจัดทําโครงการ/หลักสูตรเพื่ออบรมให้ความรู้กับผู้ประกอบการไทยที่ต้องการเข้าถึงตลาดจีน เพื่อทราบถึงแนวโน้มตลาด การออกแบบดีไซน์ผลิตภัณฑ์ให้เข้ากับตลาดจีน รวมถึงข้อกฎหมายเพื่อให้การส่งออกสินค้าอย่างมีประสิทธิภาพ ผ่านช่องทางแพลตฟอร์มออนไลน์ขนาดใหญ่ของจีน อาทิ WeChat ช่องทาง mini-program โดยฝ่ายจีนจะหารือร่วมกับกระทรวงพาณิชย์ด้านการพัฒนาหลักสูตร รวมทั้ง พัฒนาการใช้แฟลตฟอร์มร่วมกับกระทรวงพาณิชย์ Thaitrade ในการพัฒนาตลาดออนไลน์ให้ดียิ่งขึ้น
“ หวังว่าการจับมือร่วมกับบริษัทขนาดใหญ่ของจีนในครั้งนี้จะเป็นประโยชน์แก่ผู้ประกอบการของไทย และจะช่วยเพิ่มจํานวนการส่งออกสินค้าไทย และเศรษฐกิจไทยให้ดียิ่งขึ้น” ผู้แทนการค้า กล่าว
รัฐบาลไทย-ข่าวทำเนียบรัฐบาล-กระทรวงยุติธรรม ร่วมพิธีวางพานพุ่มดอกไม้ถวายราชสักการะ เนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 5 ธันวาคม 2566
05/12/2566
กระทรวงยุติธรรม ร่วมพิธีวางพานพุ่มดอกไม้ถวายราชสักการะ เนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
​กระทรวงยุติธรรม ร่วมพิธีวางพานพุ่มดอกไม้ถวายราชสักการะ เนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๖
ในวันอังคารที่ ๕ ธันวาคม ๒๕๖๖ เวลา ๐๘.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ร่วมพิธีวางพานพุ่มดอกไม้ถวายราชสักการะ เนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๖ โดยมี นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง และนางพักตร์พิไล ทวีสิน ภริยา เป็นประธานในพิธี ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ถนนพิษณุโลก กรุงเทพมหานคร
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีพระสงฆ์เจริญพระพุทธมนต์ และทำบุญตักบาตรเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 5 ธันวาคม 2566
05/12/2566
นายกรัฐมนตรีและภริยา เป็นประธานในพิธีพระสงฆ์เจริญพระพุทธมนต์ และทําบุญตักบาตรเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรีและภริยา เป็นประธานในพิธีพระสงฆ์เจริญพระพุทธมนต์และทําบุญตักบาตรเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (5 ธ.ค. 2566) เวลา 07.30 น. ณ บริเวณท้องสนามหลวง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และนางพักตร์พิไล ทวีสิน ภริยา เป็นประธานในพิธีพระสงฆ์เจริญพระพุทธมนต์และทําบุญตักบาตร เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 โดยมีคณะองคมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการเหล่าทัพและภริยา ผู้บัญชาการตํารวจแห่งชาติและภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร และผู้แทนองค์กรภาคีเครือข่ายภาคเอกชน ร่วมพิธี
เมื่อนายกรัฐมนตรีและภริยาเดินทางถึงปะรําพิธีท้องสนามหลวง พระสงฆ์ จํานวน 10 รูปขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจ้าหน้าที่อาราธนาศีล พระสงฆ์ให้ศีล พระสงฆ์ให้ศีล จบ สวดพระพุทธมนต์
จากนั้น นายกรัฐมนตรีและภริยา คณะองคมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ ถวายเครื่องไทยธรรม และผ้าไตรแด่พระสงฆ์ จํานวน 10 รูป พระสงฆ์สดัปกรณ์ อนุโมทนา นายกรัฐมนตรีกรวดน้ํารับพร กราบลาพระรัตนตรัย ถวายความเคารพพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ต่อจากนั้น นายกรัฐมนตรีและภริยา นําผู้เข้าร่วมพิธีร่วมตักบาตรพระสงฆ์ จํานวน 189 รูป เสร็จพิธี นายกรัฐมนตรีและภริยา เดินทางไปยังอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อร่วมพิธีวางพานพุ่มดอกไม้ถวายราชสักการะ
รัฐบาลไทย-ข่าวทำเนียบรัฐบาล-ทส. ร่วมน้อมรำลึก ในหลวงรัชกาลที่ 9 ในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2566
วันอังคารที่ 5 ธันวาคม 2566
ทส. ร่วมน้อมรําลึก ในหลวงรัชกาลที่ 9 ในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2566
ทส. ร่วมน้อมรําลึก ในหลวงรัชกาลที่ 9 ในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2566
ทส. ร่วมน้อมรําลึก ในหลวงรัชกาลที่ 9 ในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2566
วันที่ 5 ธันวาคม 2566 เวลา 07.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา พร้อมด้วย นายเถลิงศักดิ์ เพ็ชรสุวรรณ รองปลัดกระทรวงทรัพยากรธรรมชาติและสิ่งแวดล้อม เข้าร่วมพิธีสวดเจริญพระพุทธมนต์และพิธีทําบุญตักบาตร พระสงฆ์ จํานวน 189 รูป ถวายพระราชกุศลเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) วันชาติ และวันพ่อแห่งชาติ 5 ธันวาคม 2566 ณ บริเวณมณฑลพิธีท้องสนามหลวง โดยมีนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง และภริยา เป็นประธานในพิธี ซึ่งรัฐบาลจัดขึ้นเพื่อเทิดทูนพระเกียรติและน้อมรําลึกในพระมหากรุณาธิคุณของในหลวงรัชกาลที่ 9 ที่ทรงมีคุณูปการแก่พสกนิกรชาวไทยอันหาที่สุดมิได้
จากนั้นในเวลา 08.30 น. พล.ต.อ.พัชรวาท วงษ์สุวรรณ และภริยา ได้ร่วมกับคณะรัฐมนตรี เข้าร่วมพิธีวางพานพุ่มดอกไม้ถวายราชสักการะ เนื่องในวันคล้ายวันพระบรมราชสมภพฯ ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐบาลไทย-ข่าวทำเนียบรัฐบาล-กระทรวงสาธารณสุข ร่วมพิธีทำบุญตักบาตร วันชาติ วันพ่อแห่งชาติ 5 ธันวาคม 2566
วันอังคารที่ 5 ธันวาคม 2566
กระทรวงสาธารณสุข ร่วมพิธีทําบุญตักบาตร วันชาติ วันพ่อแห่งชาติ 5 ธันวาคม 2566
รมว.รมช.สธ.ร่วมในพิธีเจริญพระพุทธมนต์และทําบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุขและภริยา, นายสันติ พร้อมพัฒน์ รัฐมนตรีช่วยว่าการกระทรวงสาธารณสุข และนายแพทย์พงศธร พอกเพิ่มดี รองปลัดกระทรวงสาธารณสุข ร่วมในพิธีเจริญพระพุทธมนต์และทําบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 เพื่อน้อมรําลึกในพระมหากรุณาธิคุณและแสดงความจงรักภักดี ทั้งนี้ ได้ตรวจเยี่ยมหน่วยแพทย์และพยาบาลเคลื่อนที่ดูแลผู้ร่วมพิธี ณ บริเวณพิธีท้องสนามหลวง ***************** 5 ธันวาคม 2566
รัฐบาลไทย-ข่าวทำเนียบรัฐบาล-กระทรวงคมนาคมร่วมกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566
วันอังคารที่ 5 ธันวาคม 2566
กระทรวงคมนาคมร่วมกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566
.....
วันนี้ (5 ธันวาคม 2566) เวลา 07.30 น. นายสุริยะ  จึงรุ่งเรืองกิจ รัฐมนตรีว่าการกระทรวงคมนาคม พร้อมด้วย นายสุรพงษ์ ปิยะโชติ นางมนพร เจริญศรี รัฐมนตรีช่วยว่าการกระทรวงคมนาคม และนายชยธรรม์ พรหมศร ปลัดกระทรวงคมนาคม ร่วมพิธีเจริญพระพุทธมนต์และทําบุญตักบาตรถวายพระราชกุศล เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 โดยมี นายเศรษฐา ทวีสิน นายกรัฐมนตรี เป็นประธานในพิธี คณะรัฐมนตรี ผู้บริหารหน่วยงานภาครัฐและภาคเอกชนร่วมพิธีฯ ณ ท้องสนามหลวง จากนั้นในเวลา 08.30 น. ได้เดินทางไปร่วมพิธีวางพานพุ่มดอกไม้ถวายราชสักการะพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติฯ เขตดุสิต กรุงเทพฯ ร่วมกับคณะรัฐมนตรีและคู่สมรส โดยมีนายกรัฐมนตรีเป็นหัวหน้าคณะ
รัฐบาลได้กําหนดจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 ประกอบด้วย พิธีทําบุญตักบาตรถวายพระราชกุศล โดยส่วนกลางจัด ณ ท้องสนามหลวง และพิธีวางพานพุ่มดอกไม้ถวายราชสักการะพระบรมราชานุสาวรีย์ ณ อุทยานเฉลิมพระเกียรติฯ เขตดุสิต กรุงเทพฯ เพื่อน้อมรําลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่ทรงปฏิบัติพระราชกรณียกิจนานัปการ เพื่อประโยชน์สุขแห่งปวงพสกนิกร ทรงปกครองอาณาประชาราษฏร์ด้วยทศพิธราชธรรม และทรงบําเพ็ญพระราชกรณียกิจอเนกประการ เพื่อวางรากฐานการพัฒนาประเทศให้มีความเจริญก้าวหน้าอย่างมั่นคง เป็นที่ประจักษ์ชัดแจ้งจวบจนกาลปัจจุบัน โครงการในพระราชดําริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาเศรษฐกิจพอเพียงเพื่อเป็นแนวทางให้อาณาประชาราษฎร์ได้ดําเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่าง ๆ ได้น้อมนําแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ
ทั้งนี้ กระทรวงคมนาคมได้จัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ (เครื่องทองน้อย) บริเวณห้องโถงอาคารคมนาคม 1 กระทรวงคมนาคม ตลอดเดือนธันวาคม 2566 เพื่อให้ผู้บริหาร ข้าราชการ เจ้าหน้าที่ของกระทรวงฯและประชาชนที่มาติดต่อราชการได้ร่วมน้อมรําลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสนี้ด้วย
รัฐบาลไทย-ข่าวทำเนียบรัฐบาล-สธ.ร่วมน้อมรำลึก ในหลวง รัชกาลที่ 9  เนื่องในวันคล้ายวันพระบรมราชสมภพ  วันชาติ  และวันพ่อแห่งชาติ 5 ธันวาคม 2566
วันอังคารที่ 5 ธันวาคม 2566
สธ.ร่วมน้อมรําลึก ในหลวง รัชกาลที่ 9  เนื่องในวันคล้ายวันพระบรมราชสมภพ  วันชาติ  และวันพ่อแห่งชาติ 5 ธันวาคม 2566
รมว.สธ. นําคณะผู้บริหารฯ วางพานพุ่มดอกไม้ถวายราชสักการะ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ  5 ธันวาคม 2566
วันนี้ (5 ธันวาคม 2566) นพ.ชลน่าน ศรีแก้ว รมว.สธ. พร้อมด้วย พญ.นวลสกุล บํารุงพงษ์ คณะที่ปรึกษา รมว.สธ. และ นพ.โอภาส การย์กวินพงศ์ ปลัดกระทรวงสาธารณสุข นําคณะผู้บริหาร สธ. ร่วมพิธีวางพานพุ่มดอกไม้ถวายราชสักการะพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2566 เพื่อน้อมรําลึกถึงพระมหากรุณาธิคุณอย่างหาที่สุดมิได้ ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เขตดุสิต กทม. ******** 5 ธันวาคม 2566
รัฐบาลไทย-ข่าวทำเนียบรัฐบาล-ดีอี ร่วมพิธีทำบุญตักบาตรถวายเป็นพระราชกุศล เนื่องในวันชาติและวันพ่อแห่งชาติ 5 ธันวาคม 2566
วันอังคารที่ 5 ธันวาคม 2566
ดีอี ร่วมพิธีทําบุญตักบาตรถวายเป็นพระราชกุศล เนื่องในวันชาติและวันพ่อแห่งชาติ 5 ธันวาคม 2566
ดีอี ร่วมพิธีทําบุญตักบาตรถวายเป็นพระราชกุศล เนื่องในวันชาติและวันพ่อแห่งชาติ 5 ธันวาคม 2566
วันนี้ (5 ธันวาคม 2566) นางอําไพ จิตแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารและเจ้าหน้าที่กระทรวงฯ ร่วมพิธีทําบุญตักบาตร ณ บริเวณพิธีท้องสนามหลวง จากนั้น วางพานพุ่มดอกไม้และถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เขตดุสิต กรุงเทพฯ
________________________
รัฐบาลไทย-ข่าวทำเนียบรัฐบาล-PM: Govt to follow up with OCS on draft Digital Wallet Loan Act
วันอังคารที่ 5 ธันวาคม 2566
05/12/2566
PM: Govt to follow up with OCS on draft Digital Wallet Loan Act
PM: Govt to follow up with OCS on draft Digital Wallet Loan Act
December 4, 2023, at 1230hrs, at Natthaphong Grand Hotel, Nong Bua Lamphu province, following the 1st cabinet retreat, Prime Minister and Minister of Finance Srettha Thavisin disclosed that he had been informed by Deputy Minister of Finance Julapun Amornvivat that the Ministry would send an inquiry to Office of Council of State (OCS) to update on the draft Digital Wallet Loan Act (the 10,000-baht digital wallet scheme), which is being scrutinized by OCS, by the end of this week.
รัฐบาลไทย-ข่าวทำเนียบรัฐบาล-ถนนขาด รัฐบาลต่อให้  "ชาวหนองบัวลำภู" ยิ้มออก "ภูมิธรรม" เล็งใช้ งบ 67 เยียวยาผู้ประสบภัยน้ำท่วม
วันจันทร์ที่ 4 ธันวาคม 2566
04/12/2566
ถนนขาด รัฐบาลต่อให้  "ชาวหนองบัวลําภู" ยิ้มออก "ภูมิธรรม" เล็งใช้ งบ 67 เยียวยาผู้ประสบภัยน้ําท่วม
ถนนขาด รัฐบาลต่อให้  "ชาวหนองบัวลําภู" ยิ้มออก "ภูมิธรรม" เล็งใช้ งบ 67 เยียวยาผู้ประสบภัยน้ําท่วม
วันนี้ (4 ธ.ค.66) หลังการประชุม คณะรัฐมนตรีอย่างเป็นทางการนอกสถานที่ (ครม.สัญจร) นัดแรก ที่จังหวัดหนองบัวลําภู นายภูมิธรรม เวชยชัย รองนายกรัฐมนตรี และ รัฐมนตรีว่าการกระทรวงพาณิชย์ พร้อมด้วย ดร.ณหทัย ทิวไผ่งาม ผู้ช่วยรัฐมนตรีประจําสํานักนายก นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง ลงพื้นที่อําเภอนากลาง จังหวัดหนองบัวลําภู มีนายวุฒิพงษ์ ศิริสถิตย์ นายกองค์การบริหารส่วนจังหวัดหนองบัวลําภู ให้การต้อนรับ
เพื่อตรวจจุดก่อสร้างโครงการซ่อมสร้างถนนสายบ้านโนนสมบูรณ์ ตําบลนาคําไฮ อําเภอเมือง ถึงบ้านโนนธาตุ ตําบลฝั่งแดง อําเภอนากลาง จังหวัดหนองบัวลําภู  ซึ่งจําเป็นต้องได้รับการแก้ไขโดยเร่งด่วน จากปัญหาน้ําท่วมในช่วงหน้าฝนที่ผ่านมา จนทําให้ถนนขาด เพื่อให้ชาวบ้านสัญจรผ่านไปมาได้สะดวก ป้องกันอันตรายต่อชีวิต และทรัพย์สินของราษฎรที่อาจเกิดขึ้นได้ ตลอดจนช่วยให้การขนส่งผลผลิตทางการเกษตรสะดวกรวดเร็วยิ่งขึ้น
นายภูมิธรรม กล่าวอีกว่า จังหวัดหนองบัวลําภู ยังคงมีพื้นที่ประสบภัยจากลําน้ําพะเนียงเอ่อลันในฤดูฝน สร้างความเสียหายให้กับพื้นที่จํานวนมาก รวมทั้งการชํารุดเสียหายของถนนสายดังกล่าว จะใช้งบประมาณรายจ่าย ประจําปีงบประมาณ พ.ศ.2567 งบกลางรายการเงินสํารองจ่ายเพื่อกรณีฉุกเฉินหรือจําเป็นในอํานาจของรองนายกรัฐมนตรี เพื่อให้ชาวบ้านในเขตอําเภอเมืองหนองบัวลําภู ได้รับการเยียวยาและแก้ไขปัญหาความเดือดร้อนจากปัญหาน้ํากัดเซาะถนนพังเสียหายจากลําพะเนียงอย่างยั่งยืนต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลโดยหน่วยงานที่เกี่ยวข้องขานรับแนวทางการริเริ่มของนายกฯ เปิดการเจรจากับเอกชนซาอุดีฯ
วันจันทร์ที่ 4 ธันวาคม 2566
โฆษกรัฐบาลเผย รัฐบาลโดยหน่วยงานที่เกี่ยวข้องขานรับแนวทางการริเริ่มของนายกฯ เปิดการเจรจากับเอกชนซาอุดีฯ
เพื่อเพิ่มโอกาส เพิ่มตลาด เพิ่มรายได้ให้เกษตรกรไทยอยู่ดีกินดี
วันนี้ (4 ธ.ค. 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่าจากการเดินทางร่วมการประชุมสุดยอด ASEAN – GCC Summit ณ ประเทศซาอุดีอาระเบีย เมื่อระหว่างวันที่ 20-21 ตุลาคม 2566 ที่ผ่านมา ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นโอกาสให้นายกรัฐมนตรีได้หารือเพื่อโอกาสเพิ่มความร่วมมือระหว่างไทย-ซาอุดีอาระเบีย ซึ่งรวมถึง Saudi Agricultural and Livestock Investment Company (SALIC) เอกชนซึ่งมีความเกี่ยวข้องกับด้านการเกษตรและปศุสัตว์ชั้นนําของโลก และทั้งสองฝ่ายได้ตกลงที่จะมีความร่วมมือกันเพื่อการค้าทางด้านปศุสัตว์ที่เป็นประโยชน์แก่ทั้งสองฝ่าย
โฆษกประจําสํานักนายกรัฐมนตรีกล่าวถึงความคืบหน้าในการดําเนินการของรัฐบาลเพื่อเป็นการติดตามผลการหารือของนายกรัฐมนตรี โดยเมื่อวันที่ 3 ธันวาคม 2566 นายสัตวแพทย์สมชวน รัตนมังคลานนท์ อธิบดีกรมปศุสัตว์ ได้มอบหมายให้นายสัตวแพทย์ประภาส ภิญโญชีพ รองอธิบดีกรมปศุสัตว์ ร่วมประชุมกับนายดามพ์ บุญธรรม เอกอัครราชทูต นางนวลละออง ศรีชุมพล นายกสมาคมผู้ส่งออกและนําเข้าปศุสัตว์และผลิตภัณฑ์จากปศุสัตว์ไทย และนายอภิชาติ ประเสริฐสุด ผู้อํานวยการสํานักงานส่งเสริมการค้าในต่างประเทศ ณ เมืองเจดดาห์ โดยเข้าพบหารือกับ Eng. Sulaiman AlRumaih – Group CEO บริษัท SALIC และคณะผู้บริหารของบริษัท SALIC พร้อมด้วยนาย Norberto Giangrande ประธานบริษัท MINERVA และนาย Fernando Queiroz – CEO บริษัท MINERVA ณ บริษัท SALIC
โดยจากการพบหารือครั้งนี้ ทั้ง 2 ฝ่ายได้ตกลงที่จะสนับสนุนความร่วมมือในการลงทุนด้านปศุสัตว์ระหว่างไทยและซาอุดีฯ รวมทั้งความร่วมมือในด้านการเกษตรต่างๆ อาทิ ข้าว และปุ๋ย ในการนี้ ฝ่ายไทยได้นําเสนอข้อมูลและศักยภาพด้านการผลิตและการลงทุนอุตสาหกรรมโคเนื้อของไทย รวมทั้งแลกเปลี่ยนข้อคิดเห็น/ข้อเสนอแนะเกี่ยวกับรูปแบบธุรกิจที่อยู่ในความสนใจของทั้งสองฝ่าย โดยบริษัท SALIC และ MINERVA แสดงความพร้อมที่จะเดินทางเยือนไทยเพื่อสํารวจลู่ทางการลงทุนในธุรกิจอุตสาหกรรมโคเนื้อไทยในช่วงเดือนมกราคม 2567
“นายกรัฐมนตรีขอบคุณทุกหน่วยงานที่ขานรับการทํางานตามแนวทางที่นายกรัฐมนตรีริเริ่มไว้อย่างรวดเร็ว ทั้งนี้ เชื่อมั่นว่าจะเป็นประโยชน์อย่างมากแก่เกษตรกรไทย และรัฐบาลพร้อมที่จะดําเนินการเช่นนี้ต่อไป เพื่อหาโอกาสช่องทางการค้าสินค้าเกษตร และสินค้าปศุสัตว์เพื่อให้พี่น้องชาวไทยมีรายได้มากขึ้น มีโอกาสในชีวิตมากขึ้น” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-”ชนินทร์“ เร่งรัด แก้ไขปัญหาที่ดินทำกิน พร้อมเตรียมเสนอใช้เอกสาร คทช. เป็นหลักทรัพย์กู้เงินได้ ขยายโอกาสในการต่อยอดสร้างอาชีพ
วันอังคารที่ 5 ธันวาคม 2566
05/12/2566
”ชนินทร์“ เร่งรัด แก้ไขปัญหาที่ดินทํากิน พร้อมเตรียมเสนอใช้เอกสาร คทช. เป็นหลักทรัพย์กู้เงินได้ ขยายโอกาสในการต่อยอดสร้างอาชีพ
”ชนินทร์“ เร่งรัด แก้ไขปัญหาที่ดินทํากิน พร้อมเตรียมเสนอใช้เอกสาร คทช. เป็นหลักทรัพย์กู้เงินได้ ขยายโอกาสในการต่อยอดสร้างอาชีพ
วันนี้ (5 ธ.ค. 66)นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง และกรรมการบริหารพรรคเพื่อไทย กล่าวถึงการลงปฏิบัติหน้าที่ตรวจราชการในจังหวัดหนองบัวลําภู ตามที่ได้รับมอบหมายจากนายภูมิธรรม เวชยชัย รองนายกรัฐมนตรี ว่าตนได้ร่วมกับสํานักงานคณะกรรมการนโยบายที่ดินแห่งชาติ ในการเร่งรัดแก้ไขปัญหาความเดือดร้อนในเรื่องที่ดินทํากินของประชาชน ในพื้นที่ "สนามฝึกรบในป่า" ตําบลโนนทัน อําเภอเมืองหนองบัวลําภู จังหวัดหนองบัวลําภู ซึ่งที่ดินแปลงดังกล่าวติดปัญหาเรื่องการพิสูจน์สิทธิ์ว่าเป็นที่ดินในความรับผิดชอบของหน่วยงานใดมาเป็นเวลานาน เนื่องจากที่ผ่านมามีการให้กองทัพใช้เป็นสนามฝึกรบ ภายหลังการส่งมอบคืนรัฐจึงอาจตีความได้ว่าเป็นพื้นที่ดูแลของราชพัสดุ แต่ประชาชนในพื้นที่เรียกร้องว่าได้อยู่อาศัยมาก่อนต่อเนื่องยาวนาน และเคยมีการประกาศในอดีตให้พื้นที่บริเวณนี้เป็นป่าสงวนซึ่งควรอยู่ในการดูแลของกรมป่าไม้
นายชนินทร์ กล่าวว่าเพื่อแก้ปัญหาความไม่ชัดเจนในกรณีลักษณะนี้ ทางรัฐบาลจึงดําเนินการทําแผนที่ One Map ทั้งประเทศเพื่อให้เกิดข้อสรุปในแนวที่ดินและกรรมสิทธิ์ที่เป็นเอกภาพ และบังคับใช้ร่วมกันทุกหน่วยงานหลังการรับรองด้วยมติคณะรัฐมนตรี ตนจึงมีข้อสั่งการให้เร่งรัดนําผลการศึกษาพื้นที่ One Map กลุ่ม 4 ในพื้นที่อีสานตอนบน เสนอเข้าพิจารณาในการประชุมคณะรัฐมนตรีโดยด่วนภายในสิ้นปีนี้ เพราะหากได้รับการยืนยันว่าเป็นพื้นที่ป่าแล้ว ก็จะสามารถดําเนินกระบวนการตามขั้นตอนต่อไปเพื่อออกเอกสารตามโครงการจัดที่ดินทํากินให้ชุมชน หรือ คทช. ให้ได้แล้วเสร็จภายใน 6 เดือน
นอกจากนี้นายชนินทร์ยังกล่าวว่า รัฐบาลและสํานักงานคณะกรรมการนโยบายที่ดินแห่งชาติ (สคทช.) กําลังเร่งดําเนินการทําข้อตกลงร่วมกับธนาคารเพื่อการเกษตรและสหกรณ์การเกษตร (ธกส.) ให้สามารถรับเอาเอกสาร คทช. นี้เป็นหลักทรัพย์ในการขอกู้เงินได้ด้วย หากเรื่องผ่านการพิจารณาของ ครม. ภายในปีนี้ ก็จะเป็นการเพิ่มโอกาสในการเข้าถึงแหล่งเงินทุนในการประกอบอาชีพของพี่น้องประชาชนที่ใช้ชีวิตอยู่บนที่ดิน คทช. อีกทางหนึ่ง
“รัฐบาลที่นําโดยพรรคเพื่อไทย ให้ความสําคัญในการแก้ปัญหาที่ดินทํากินของพี่น้องประชาชนเป็นเรื่องเร่งด่วน เพราะการมีที่ดินทํากิน ตลอดจนเข้าถึงแหล่งเงินทุน เป็นการขยายโอกาสในการประกอบอาชีพ จะเป็นการแก้ปัญหาชีวิตความเป็นอยู่อย่างยั่งยืน ให้พี่น้องประชาชนได้ลืมตาอ้าปาก และมีที่อยู่ที่ยืนอย่างมีศักดิ์ศรี“ นายชนินทร์กล่าว
รัฐบาลไทย-ข่าวทำเนียบรัฐบาล-“คมนาคม” ขอแสดงความเสียใจต่อเหตุการณ์รถร่วมฯ เสียหลักตกข้างทางที่ประจวบคีรีขันธ์ พร้อมให้ บขส. ลงพื้นที่ความช่วยเหลือผู้โดยสารอย่างเต็มที่ และเพิ่มมาตรการความปลอดภัยเข้มงวดขึ้น
วันอังคารที่ 5 ธันวาคม 2566
“คมนาคม” ขอแสดงความเสียใจต่อเหตุการณ์รถร่วมฯ เสียหลักตกข้างทางที่ประจวบคีรีขันธ์ พร้อมให้ บขส. ลงพื้นที่ความช่วยเหลือผู้โดยสารอย่างเต็มที่ และเพิ่มมาตรการความปลอดภัยเข้มงวดขึ้น
....
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม กล่าวว่า ขอแสดงความเสียใจอย่างสุดซึ้งต่อครอบครัวผู้โดยสารที่เสียชีวิตและผู้ที่ได้บาดเจ็บ จากเหตุการณ์อุบัติเหตุรถร่วมฯ ของ บริษัท ศรีสยาม เดินรถ จํากัด เสียหลักตกข้างทางบริเวณถนนเพชรเกษม กม.331 ใกล้เคียงหาดวนกร ตําบลห้วยยาง อําเภอทับสะแก จังหวัดประจวบคีรีขันธ์ เมื่อเวลาประมาณ 00.30 น.ของวันนี้ (5 ธ.ค.66) จนเป็นเหตุให้มีผู้เสียชีวิตและบาดเจ็บเป็นจํานวนมาก ทั้งนี้ได้กําชับให้ บริษัท ขนส่ง จํากัด (บขส.) เข้าพื้นที่ ดูแล ประสานงานและให้ความช่วยเหลือผู้โดยสารอย่างเต็มที และ ให้ บขส. ไปหาแนวทางหรือมาตรการในการป้องกันอุบัติเหตุที่เข้มงวดมากขึ้น เพื่อป้องกันไม่ให้เกิดเหตุการณ์เช่นนี้อีก
นายสรพงษ์ ไพฑูรย์พงศ์ รองปลัดกระทรวงคมนาคม ประธานคณะกรรมการบริษัท ขนส่ง จํากัด เปิดเผยว่า ขอแสดงความเสียใจอย่างสุดซึ้งต่อเหตุการณ์อุบัติเหตุที่เกิดขึ้น และได้กําชับให้ บขส. เข้าช่วยเหลือผู้โดยสารที่ได้รับบาดเจ็บ และครอบครัวผู้เสียชีวิต ตามข้อสั่งการของ นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ซึ่งในเบื้องต้นนายสถานีเดินรถประจวบคีรีขันธ์ ได้ลงพื้นที่เกิดเหตุ และเข้าไปดูแลผู้โดยสารแล้ว ส่วนสาเหตุของอุบัติเหตุเจ้าหน้าที่ตํารวจอยู่ระหว่างรวบรวมข้อมูล เพื่อหาสาเหตุที่แท้จริง
นางสาวระพิพรรณ วรรณพินทุ รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บขส. เปิดเผยว่า บขส. ขอแสดงความเสียใจอย่างสุดซึ้งต่อเหตุการณ์ที่เกิดขึ้น และเพื่อป้องกันไม่ให้เกิดเหตุการณ์เช่นนี้อีก บขส. จะหาแนวทางในการวางมาตรการเรื่องความปลอดภัยให้เข้มงวดขึ้น โดยยึดถือความปลอดภัยของผู้โดยสารเป็นสิ่งสําคัญสูงสุด ตามนโยบายของกระทรวงคมนาคมต่อไป
รัฐบาลไทย-ข่าวทำเนียบรัฐบาล-"รัดเกล้า" ชวนประชาชนแสดงความยินดี เป็นครั้งแรกที่ไทยได้รับรางวัล King Bhumibol World Soil Day Award ประจำปี 2566 จาก​ FAO เนื่องในวันดินโลก ยืนยันรัฐบาลให้ความสำคัญกับทรัพยากรดินแ
วันอังคารที่ 5 ธันวาคม 2566
05/12/2566
"รัดเกล้า" ชวนประชาชนแสดงความยินดี เป็นครั้งแรกที่ไทยได้รับรางวัล King Bhumibol World Soil Day Award ประจําปี 2566 จาก​ FAO เนื่องในวันดินโลก ยืนยันรัฐบาลให้ความสําคัญกับทรัพยากรดินแ
"รัดเกล้า" ชวนประชาชนแสดงความยินดี เป็นครั้งแรกที่ไทยได้รับรางวัล King Bhumibol World Soil Day Award ประจําปี 2566 จาก​ FAO เนื่องในวันดินโลก ยืนยันรัฐบาลให้ความสําคัญกับทรัพยากรดินและน้ําเพราะ เป็นส่วนสําคัญของเกษตรกร
วันนี้ (5 ธ.ค. 66)นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า ในวันที่ 5 ธ.ค.ของทุกปีเป็นวันดินโลก เพื่อน้อมรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช บรมนาถบพิตร และสืบสานพระราชปณิธานด้านการอนุรักษ์ทรัพยากรธรรมชาติและการพัฒนาทรัพยากรดิน ให้เกิดความอุดมสมบูรณ์
รัฐบาลโดยกระทรวงเกษตรและสหกรณ์ ได้จัดงานวันดินโลกปี 2566 ระหว่างวันที่ 5 - 10 ธันวาคม 2566 ณ ศูนย์ศึกษาการพัฒนาเขาหินซ้อน อันเนื่องมาจากพระราชดําริ อําเภอพนมสารคาม จังหวัดฉะเชิงเทรา
ในโอกาสนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดงานวันดินโลก และพระราชทานเหรียญรางวัล King Bhumibol World Soil Day Award ประจําปี 2566 ให้กับสมาคมดินและปุ๋ยแห่งประเทศไทย​ ซึ่งเป็นรางวัลที่ประเทศไทยและองค์การอาหารและเกษตรแห่งสหประชาชาติ (FAO)ร่วมกันจัดตั้งขึ้น
ภายใต้กรอบของแนวคิดที่ว่า “Soil, where food begins” เพื่อความมั่นคงทางอาหาร ทําอย่างไรดินถึงจะมีคุณภาพ ไม่มีสารพิษตกค้าง ผลิตอาหารที่ปลอดภัยที่สามารถแก้ปัญหาความอดอยาก
"ถือเป็นความภาคภูมิใจของคนไทยที่ได้รับเหรียญรางวัล King Bhumibol World Soil Day Award
ในปีนี้ ซึ่งถือเป็นครั้งแรก และขอให้ประชาชนได้ร่วมแสดงความยินดีกับประเทศไทยในครั้งนี้ด้วย "
นางรัดเกล้า ยังยืนยันรัฐบาลให้ความสําคัญทรัพยากรดิน และน้ํา
เพราะมีส่วนสําคัญต่อภาคการเกษตรและพี่น้องเกษตรกร ซึ่งเป็นคนส่วนใหญ่ของประเทศ
ดังนั้นนายอนุชา นาคาศัย รัฐมนตรีช่วยว่าการกระทรวงเกษตร จึงได้เน้นย้ําให้ทุกภาคส่วน โดยเฉพาะเกษตรกรได้ตระหนักถึงความสําคัญของดินและน้ํา ร่วมกันอนุรักษ์ดินให้เกิดประโยชน์สูงสุดเพื่อให้เกิดความยั่งยืน
นางรัดเกล้า ยังเชิญชวนประชาชนและเกษตรกร ร่วมงานวันดินโลก ปี 2566 ซึ่งภายในงานยังเน้นนิทรรศให้ความรู้ การพัฒนาดินและน้ํา ซึ่งจะทําให้ได้เรียนรู้ ต่อยอด และตระนักถึงความสําคัญของทรัพยากรดินและน้ําต่อไป
รัฐบาลไทย-ข่าวทำเนียบรัฐบาล-ปลัดฯ ณัฐพล รุดตอบโจทย์อีสานตอนบน 1 เยือน โรงงานสุรา เครือไทยเบฟหนองคาย ต้นแบบ BIO Net Zero 2025
วันอังคารที่ 5 ธันวาคม 2566
05/12/2566
ปลัดฯ ณัฐพล รุดตอบโจทย์อีสานตอนบน 1 เยือน โรงงานสุรา เครือไทยเบฟหนองคาย ต้นแบบ BIO Net Zero 2025
ปลัดฯ ณัฐพล รุดตอบโจทย์อีสานตอนบน 1 เยือน โรงงานสุรา เครือไทยเบฟหนองคาย ต้นแบบ BIO Net Zero 2025
จังหวัดหนองคาย : วันที่ 4 ธันวาคม 2566 ดร.ณัฐพล รังสิตพล ปลัดกระทรวงอุตสาหกรรม ลงพื้นที่ตรวจราชการและประชุมคณะรัฐมนตรีอย่างเป็นทางการนอกสถานที่ ครั้งที่ 1/2566 กลุ่มจังหวัดภาคตะวันออกเฉียงเหนือตอนบน 1 (จังหวัดบึงกาฬ เลย หนองคาย หนองบัวลําภู และอุดรธานี) โดยมีนางสาวณัฎฐิญา เนตยสุภา รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตาสาหกรรม นายเตมีย์ พันธุ์วงค์ราช ผู้อํานวยการกองตรวจราชการกระทรวงอุตสาหกรรม นายสุรศักดิ์ จันทร์ชุม อุตสาหกรรมจังหวัดหนองคาย นายทินวัฒน์ แก้วสวี ผู้เชี่ยวชาญด้านนโยบายและยุทธศาสตร์ กองยุทธศาสตร์และแผนงาน สํานักงานปลัดกระทรวงอุตสาหกรรม นางเปมิกา ปาลวัฒน์ นักวิชาการอุตสาหกรรมชํานาญการพิเศษ รักษาการในตําแหน่งนักวิเคราะห์นโยบายและแผนเชี่ยวชาญ กรมส่งเสริมอุตสาหกรรม ร่วมลงพื้นที่ และมีนายธนู พรหมรังษี ผู้จัดการโรงงานอาวุโส ให้การต้อนรับ
สืบเนื่องจากการประชุมเตรียมการการประชุม ครม. ร่วมกับหน่วยงานเอกชน และผู้ประกอบการ ในกลุ่มจังหวัดภาคตะวันออกเฉียงเหนือตอนบน 1 (จังหวัดบึงกาฬ เลย หนองคาย หนองบัวลําภู และอุดรธานี) ที่ศูนย์ส่งเสริมอุตสาหกรรมภาคที่ 4 (DIPROM Center 4) จังหวัดอุดรธานี โดยมีตัวแทนภาคเอกชนของจังหวัดหนองคายเสนอความต้องการในการพัฒนาอุตสาหกรรมชีวภาพ (Bio Industry) ในพื้นที่ จึงนําคณะฯ ตรวจเยี่ยมบริษัท เทพอรุโณทัย จํากัด ตั้งอยู่เลขที่ 99 หมู่ที่ 4 ถนนหนองคาย-โพนพิสัยตําบลหาดคํา อําเภอเมืองหนองคาย จังหวัดหนองคาย ซึ่งเป็นสถานประกอบการที่ประกอบกิจการการต้ม การกลั่น และการผสมสุรา และการผลิตเอทิลแอลกอฮอล์ ซึ่งเป็นโรงงานในเครือบริษัท ไทยเบฟเวอเรจ จํากัด (มหาชน) (ThaiBev) โดยได้รับคัดเลือกจากกลุ่ม ThaiBev ให้เป็นบริษัทนําร่องเพื่อเป็นโรงงานสุราต้นแบบด้านการมุ่งสู่เป็นกลางทางคาร์บอน ลดการปล่อยก๊าซเรือนกระจกเป็นศูนย์ (Net Zero Emission) ภายในปี 2025
ทางบริษัทฯ มีการดําเนินการผลิตไบโอแก๊สจากน้ําเสีย (น้ํากากส่า) ใช้เป็นเชื้อเพลิงทดแทนน้ํามันเตาของหม้อไอน้ํา การผลิตกระแสไฟฟ้าจากไบโอแก๊ส 0.6 MW เพื่อใช้ในโรงงาน การติดตั้งแผงโซล่าเซลล์บนหลังคาโรงงาน ผลิตไฟฟ้า 0.54 MW เพื่อใช้เองในโรงงาน และมีแผนการดําเนินงาน คือ การแยกก๊าซคาร์บอนไดออกไซด์ (CO2) ที่เกิดจากกระบวนการหมัก/กลั่น เหล้า เพื่อนํา CO2 ไปใช้ประโยชน์ทางอุตสาหกรรม การแยกก๊าซไฮโดรเจน (H2) จากก๊าซมีเทน (CH4) ที่เป็นก๊าซองค์ประกอบหลักในไบโอก๊าซ ผลิตเป็นก๊าซไฮโดรเจน ใช้ประโยชน์ทางอุตสาหกรรมและการขนส่งต่อไป
บริษัทฯ ได้รับรางวัลอุตสาหกรรมสีเขียว ระดับ 4 (Green Industry) โดยภาพรวมมีการนําน้ํากากส่าไปบําบัดแล้วนํากลับมาใช้เป็นปุ๋ยรดน้ําต้นไม้ภายในโรงงาน พร้อมแจกจ่ายให้กับประชาชนในพื้นที่ เพื่อใช้รดน้ําต้นไม้อีกทั้งใช้พลังงานสะอาดกับการขนส่งของโรงงาน โดยใช้รถยนต์ไฟฟ้า เป็นการตอบโจทย์การอยู่ร่วมกันระหว่างโรงงานอุตสาหกรรมกับชุมชนได้ครบทั้ง 4 มิติ ตามนโยบายของกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผยความคืบหน้าการหารือไทย-ซาอุดีฯ ด้านความร่วมมือทางการปศุสัตว์
วันอังคารที่ 5 ธันวาคม 2566
05/12/2566
โฆษกรัฐบาลเผยความคืบหน้าการหารือไทย-ซาอุดีฯ ด้านความร่วมมือทางการปศุสัตว์
โฆษกรัฐบาลเผยความคืบหน้าการหารือไทย-ซาอุดีฯ ด้านความร่วมมือทางการปศุสัตว์
วันนี้ (5 ธันวาคม 2566) นายชัย วัชรงค์ โฆษกประจําสํานักนายกรัฐมนตรีเปิดเผยถึงความคืบหน้าการทํางานของภาคส่วนที่เกี่ยวข้องเพื่อหารือกับบริษัท Saudi Agricultural and Livestock Investment Company (SALIC) ของซาอุดีอาระเบีย โดยฝ่ายไทยและฝ่ายซาอุดีอาระเบียได้พบกันอีกครั้ง เมื่อวันที่ 4 ธันวาคม 2566 เป็นการพบกันระหว่าง นายกสมาคมผู้ส่งออกและนําเข้าปศุสัตว์และผลิตภัณฑ์จากปศุสัตว์ไทย (นางสาวนวลละออง ศรีชุมพล) โดยเข้าพบหารือกับตัวแทนผู้บริหารบริษัท SALIC นาย Norberto Giangrande ประธานบริษัท และนาย Fernando Queiroz – CEO บริษัท MINERVA ณ บริษัท SALIC เนื่องจากฝ่ายซาอุดีฯ สนใจในศักยภาพการส่งออกโคเนื้อมีชีวิตของไทยไปยังตลาดอาเซียนและจีนที่มีมูลค่ากว่า 1 พันล้านดอลลาร์สหรัฐ
โฆษกประจําสํานักนายกรัฐมนตรีเปิดเผยความคืบหน้าในการหารือครั้งนี้ โดยทั้ง 2 ฝ่ายได้ตกลงที่จะเริ่มความร่วมมือในด้านเทคนิค MINERVA ซึ่งเป็นบริษัทผู้เชี่ยวชาญด้านโคเนื้อที่มีการลงทุนในหลายประเทศทั้งในอเมริกาใต้ และออสเตรเลีย เชื่อมั่นว่าการถ่ายทอดเทคโนโลยีการเลี้ยงและการจัดการแบบบราซิลซึ่งเป็นผู้นําด้านโคเนื้อของโลกจะช่วยให้ไทยสามารถผลิตโคเนื้อในราคาที่แข่งขันกับประเทศออสเตรเลียซึ่งเป็นคู่แข่งสําคัญในตลาดอาเซียนได้ ทั้งนี้ MINERVA ได้เชิญตัวแทนจากกรมปศุสัตว์ และสมาคมผู้ส่งออกฯ ของไทยไปศึกษาดูงานด้านปศุสัตว์ที่บราซิลในเดือนธันวาคม 2566หลังจากนั้นทาง MINERVA และ SALIC จะจัดทีมผู้เชี่ยวชาญด้านเทคนิคเดินทางเข้ามาในไทยเพื่อวางแผนเรื่องแนวทางความร่วมมือและการลงทุนของ MINERVA และ SALIC ในช่วงเดือนมกราคม 2567 ต่อไป
“การหารือกันอย่างต่อเนื่องของฝ่ายไทยและซาอุดีฯ นี้เป็นการหารือจากโอกาสที่เปิดขึ้นจากการเดินทางร่วมการประชุมสุดยอด ASEAN – GCC Summit ณ ประเทศซาอุดีอาระเบีย เมื่อระหว่างวันที่ 20-21 ตุลาคม 2566 ที่ผ่านมา ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ซึ่งนายกรัฐมนตรีเชื่อมั่นในศักยภาพ มาตรฐาน และการจัดการอย่างเป็นระบบของสินค้าปศุสัตว์ไทย ประกอบกับหน่วยงานที่เกี่ยวข้อง ทีมประเทศไทยขานรับ เร่งดําเนินการตามแนวทางที่นายกรัฐมนตรีมอบไว้อย่างทันท่วงที ซึ่งทําให้เห็นความก้าวหน้าของการหารืออย่างชัดเจน ทั้งนี้ เชื่อมั่นว่าโอกาสที่เกิดขึ้นนี้จะส่งต่อเป็นความสําเร็จอย่างเป็นรูปธรรมต่อชาวไทย” นายชัย กล่าว
รัฐบาลไทย-ข่าวทำเนียบรัฐบาล-นายกรัฐมนตรี ยืนยันเดินหน้าช่วยเหลือตัวประกันคนไทยในอิสราเอล พร้อมกำชับแก้ปัญหาหมูเถื่อนต้องสืบสวนขยายผลให้ถึงรายใหญ่
วันอังคารที่ 5 ธันวาคม 2566
05/12/2566
นายกรัฐมนตรี ยืนยันเดินหน้าช่วยเหลือตัวประกันคนไทยในอิสราเอล พร้อมกําชับแก้ปัญหาหมูเถื่อนต้องสืบสวนขยายผลให้ถึงรายใหญ่
นายกรัฐมนตรี ยืนยันเดินหน้าช่วยเหลือตัวประกันคนไทยในอิสราเอล พร้อมกําชับแก้ปัญหาหมูเถื่อนต้องสืบสวนขยายผลให้ถึงรายใหญ่
วันนี้ (5 ธันวาคม 2566) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวว่า ได้หารือ พลเอก ทรงวิทย์ หนุนภักดี ผู้บัญชาการสูงสุดหารือในด้านความมั่นคงที่ทําเนียบรัฐบาล เพื่อติดตามสถานการณ์ความมั่นคงชายแดน ในทุกด้านรวมถึงสถานการณ์ชายแดน ไทย-เมียนมา และขอบเขตที่กองทัพจะมาช่วยดําเนินการได้ เช่น การแก้ปัญหายาเสพติด และปัญหาเรื่อง PM 2.5
นายกรัฐมนตรี กล่าวย้ําว่า ปัญหา PM 2.5 เป็นเรื่องสําคัญ ซึ่งจากการเดินทางลงพื้นที่จังหวัดเชียงใหม่ที่ผ่านมา ได้มีการพูดคุยถึงปัญหานี้ โดยจะต้องร่วมมือกันระหว่างกระทรวงทรัพยากรธรรมชาติและสิ่งแวดล้อม และฝ่ายความมั่นคง ที่ต้องดูแลเรื่องของการเผาป่าและหลายๆ เรื่อง
สําหรับการช่วยเหลือแรงงานไทยในอิสราเอลที่ยังถูกจับเป็นตัวประกันนั้น นายกรัฐมนตรีระบุว่า เข้าใจว่า ต้องรอให้มีการพักหยุดยิง เพราะไม่เช่นนั้นจะเป็นอันตรายในการลําเลียงตัวประกันออกมา พร้อมย้ําถึงกระแสข่าว และข้อกังวลว่า แรงงานไทยที่เหลือจะไม่ได้รับการปล่อยตัวนั้น นายกฯ ยืนยันว่า ไม่เป็นความจริง
ในส่วนของความคืบหน้าแก้ปัญหาหมูเถื่อน นายกรัฐมนตรีกล่าวว่า ต้องสอบถามทางกระทรวงยุติธรรม โดยได้กําชับไปแล้วว่าเรื่องนี้ต้องขยายผลให้ถึงรายใหญ่ให้ได้
รัฐบาลไทย-ข่าวทำเนียบรัฐบาล-รัฐบาลผลักดันการปรับปรุงกฎหมายสำคัญ 4 ด้าน เพื่ออำนวยความสะดวกในการประกอบธุรกิจ
วันเสาร์ที่ 2 ธันวาคม 2566
รัฐบาลผลักดันการปรับปรุงกฎหมายสําคัญ 4 ด้าน เพื่ออํานวยความสะดวกในการประกอบธุรกิจ
.....
รัฐบาลผลักดันการปรับปรุงกฎหมายสําคัญ 4 ด้าน เพื่ออํานวยความสะดวกในการประกอบธุรกิจ  โดยเฉพาะการปรับปรุงกฎหมาย กฎ ระเบียบ ที่เป็นข้อจํากัดอุปสรรค  โดยคํานึงถึงผลกระทบต่อประชาชนในวงกว้าง และเกิดผลในทางปฏิบัติอย่างรวดเร็ว ที่สําคัญคีอการรับฟังความคิดเห็นสําหรับการปรับปรุงกฎหมายจากภาคเอกชนและภาคส่วนต่าง ๆ
.
อ่านเพิ่มเติม คลิก https://www.thaigov.go.th/news/contents/details/75390
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.สัญจร คึกคัก! นัดแรกที่หนองบัวลำภู รมช.ไชยา เตรียมความพร้อมต้อนรับในพื้นที่
วันเสาร์ที่ 2 ธันวาคม 2566
ครม.สัญจร คึกคัก! นัดแรกที่หนองบัวลําภู รมช.ไชยา เตรียมความพร้อมต้อนรับในพื้นที่
ครม.สัญจร คึกคัก! นัดแรกที่หนองบัวลําภู รมช.ไชยา เตรียมความพร้อมต้อนรับในพื้นที่
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการ ณ วัดสว่างชัยศรี หมู่ 3 ตําบล  ยางหล่อ อําเภอศรีบุญเรือง จังหวัดหนองบัวลําภู โดยเข้าเยี่ยมชมการทําเกษตรผสมผสานแบบพื้นบ้านและเยี่ยมชมตลาดชุมชน ยลวิถีชาวบ้าน กลุ่มแปรรูปปลาบ้านห้วยบง ตรา ๑ เดียว, ตรวจดูความเรียบร้อย เพื่อเตรียมความพร้อมสถานที่ต้อนรับคณะรัฐมนตรีสัญจรในวันที่ 4 ธันวาคม 2566
หลังจากนั้น รมช.ไชยา ได้รับมอบหมายจากนายเศรษฐา ทวีสิน นายกรัฐมนตรี ให้รับฟังปัญหาของกลุ่มสมัชชาเกษตรกร ภาคอีสาน (สกอ.) นําโดยนายศักดา กาญจนเสน และกลุ่มสมาพันธ์เกษตรกรภาคอีสาน (สพอ.) นําโดยนางบุรี อาจโยธา พร้อมกับพี่น้องเกษตรกรจากจังหวัดอุดรธานี ณ สํานักงานที่ดินจังหวัดหนองบัวภู ตําบลลําภู อําเภอเมือง จังหวัดหนองบัวลําภู ซึ่งกลุ่มเกษตรกรมีข้อเรียกร้องให้กระทรวงเกษตรฯ เยียวยาพี่น้องเกษตรกรที่ได้รับผลกระทบจากโครงการเขื่อนราษีไศล และฝายห้วยหลวง เยียวยาไร่ละ 32,000 บาท จํานวน 225 แปลง รวมถึงฝายกุมภวาปี ไร่ละ 10,000 บาท จํานวน 222 แปลง
ทั้งนี้ รมช. ไชยา ในฐานะตัวแทนกระทรวงเกษตรฯ ได้รับหนังสือจากกลุ่ม สกอ. และ สพอ. โดยจะนําข้อเรียกร้องดังกล่าว  ส่งต่อให้คณะรัฐมนตรีรับทราบ รวมถึงหาทางช่วยเยียวยาต่อไป
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรม เป็นประธานในพิธีปิดและมอบรางวัลการประกวดวงโยธวาทิตแห่งประเทศไทย ประจำปี 2566
วันศุกร์ที่ 1 ธันวาคม 2566
​ปลัดกระทรวงวัฒนธรรม เป็นประธานในพิธีปิดและมอบรางวัลการประกวดวงโยธวาทิตแห่งประเทศไทย ประจําปี 2566
​ปลัดกระทรวงวัฒนธรรม เป็นประธานในพิธีปิดและมอบรางวัลการประกวดวงโยธวาทิตแห่งประเทศไทย ประจําปี 2566
ปลัดกระทรวงวัฒนธรรม เป็นประธานในพิธีปิดและมอบรางวัลการประกวดวงโยธวาทิตแห่งประเทศไทย ประจําปี 2566
เมื่อเร็ว ๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นผู้แทนนายเศรษฐา ทวีสิน นายกรัฐมนตรี ในพิธีปิดและมอบรางวัลการประกวดวงโยธวาทิตแห่งประเทศไทย ประจําปี 2566 โดยมีนางปพิชญา ณ นครพนม ผู้อํานวยการศูนย์การค้าเทอร์มินอล 21 โคราช นายโกสินทร์ สืบประสิทธิ์วงศ์ นายกสมาคม
วงโยธวาทิตแห่งประเทศไทย นางสุภัทร กิจเวช ผู้ช่วยปลัดกระทรวงวัฒนธรรม นายไชยนันท์ แสงทอง วัฒนธรรมจังหวัดนครราชสีมา นางเอมอร ศรีกงพาน ประธานสภาวัฒนธรรมจังหวัดนครราชสีมา ผู้บริหาร คณะกรรมการจัดประกวดฯ นักเรียนและนักดนตรีเข้าร่วม ณ ศูนย์การค้าเทอร์มินอล 21 โคราช จังหวัดนครราชสีมา
รัฐบาลให้ความสําคัญและมีความมุ่งมั่นที่จะพัฒนาเด็กและเยาวชนให้เป็นทรัพยากรที่มีคุณภาพ เพื่อสร้างคุณค่าทางสังคมและร่วมกันพัฒนาประเทศ จึงมีนโยบายในการส่งเสริม สนับสนุน ให้เด็กและเยาวชนได้เล่นกีฬา ดนตรี ออกกําลังกาย และร่วมกิจกรรมนันทนาการอย่างต่อเนื่อง โดยกิจกรรมการประกวดวงโยธวาทิต ถือเป็นกิจกรรมนันทนาการที่สร้างความสุขความเพลิดเพลิน ช่วยกล่อมเกลาจิตใจ สร้างสมาธิ เสริมสร้างความมีระเบียบวินัย ความสามัคคีของหมู่คณะ นอกจากนี้ยังทําให้เด็กเยาวชนได้ใช้เวลาว่างให้เกิดประโยชน์ และยังสามารถพัฒนาไปสู่การประกอบอาชีพอิสระได้ในอนาคต
รัฐบาลไทย-ข่าวทำเนียบรัฐบาล-กระทรวง​อุตสาหกรรม​ เตรียมความพร้อมก่อน​ ครม.สัญจร​ ตะลุยลงพื้นที่ติดตามงานเหมืองโปรแตซ​ และพบปะสมาคมกลุ่มชาวไร่อ้อย
วันเสาร์ที่ 2 ธันวาคม 2566
กระทรวง​อุตสาหกรรม​ เตรียมความพร้อมก่อน​ ครม.สัญจร​ ตะลุยลงพื้นที่ติดตามงานเหมืองโปรแตซ​ และพบปะสมาคมกลุ่มชาวไร่อ้อย
กระทรวง​อุตสาหกรรม​ เตรียมความพร้อมก่อน​ ครม.สัญจร​ ตะลุยลงพื้นที่ติดตามงานเหมืองโปรแตซ​ และพบปะสมาคมกลุ่มชาวไร่อ้อย
วันนี้ (2ธ.ค.66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า วันพรุ่งนี้ (3 ธันวาคม 2566) กระทรวง​อุตสาหกรรม โดยรัฐมนตรีว่าการกระทรวงอุตสาหกรรม นางสาวพิมพ์ภัทรา วิชัยกุล และ ปลัดกระทรวงอุตสาหกรรม นาย ณัฐพล รังสิตพล และคณะผู้ติดตามฯ มีกําหนดการเดินทางไปตรวจราชการที่กลุ่มจังหวัดภาคตะวันออกเฉียงเหนือตอนบน ครอบคลุม จังหวัดบึงกาฬ เลย หนองคาย หนองบัวลําภู และอุดรธานี ก่อนที่จะเข้าร่วมการประชุมคณะรัฐมนตรีอย่างเป็นทางการนอกสถานที่ ครั้งที่ 1 /2566 ในวันที่ 4 ธ.ค.
โดยตามกําหนดการ มีการติดตามดูเหมืองโปแตช ของ บริษัท เอเชีย แปซิฟิค โปแตซ คอร์ปอเรชัน จํากัด ตามนโยบายที่นายกรัฐมนตรีให้ติดตามสอบถามถึงการทําเหมืองสารโพแทสเซียมคลอไรด์ ซึ่งเป็นสารตั้งต้นสําคัญในการทําปุ๋ยเคมี ถึงผู้รับสัมปทานทั้ง 3 ราย ให้เร่งดําเนินการผลิตเพื่อนําวัตถุดิบเข้าระบบการผลิตปุ๋ยเพื่ออุตสาหกรรมการเกษตรและอุตสาหกรรมที่เกี่ยวข้องให้ได้อย่างรวดเร็ว
หลังจากนั้นรัฐมนตรีว่าการกระทรวงอุตสาหกรรม จะได้ พบปะพูดคุยกับสมาคมกลุ่มชาวไร่อ้อยภาคตะวันออกเฉียงเหนือ จังหวัดอุดรธานี และ ประชุมร่วมกับผู้นําชุมชน เอกชน และส่วนราชการ ในพื้นที่ เพื่อหารือ ข้อเสนอ การพัฒนา ด้านเศรษฐกิจและ อุตสาหกรรม ณ ศูนย์ส่งเสริมอุตสาหกรรมภาคที่ 4 กรมส่งเสริมอตสาหกรรม (กสอ.) อีกด้วย
“กระทรวงอุตสาหกรรม มีขอบเขตความรับผิดชอบที่หลากหลาย และมีความมุ่งมั่นที่จะผลักดันนโยบายของรัฐบาลไปสู่ความสําเร็จควบคู่ไปกับการดูแลให้ความเป็นธรรมแก่ผู้ประกอบการ และพี่น้องชาวเกษตกร อย่างเต็มที่” รัดเกล้า กล่าว
รัฐบาลไทย-ข่าวทำเนียบรัฐบาล-“รมต.ปุ้ย” สั่ง สมอ. คุมที่นั่งเด็กเล็กในรถยนต์ต้องได้มาตรฐาน มอก. ย้ำเด็กเล็กต้องได้รับการดูแล
วันเสาร์ที่ 2 ธันวาคม 2566
02/12/2566
“รมต.ปุ้ย” สั่ง สมอ. คุมที่นั่งเด็กเล็กในรถยนต์ต้องได้มาตรฐาน มอก. ย้ําเด็กเล็กต้องได้รับการดูแล
“รมต.ปุ้ย” สั่ง สมอ. คุมที่นั่งเด็กเล็กในรถยนต์ต้องได้มาตรฐาน มอก. ย้ําเด็กเล็กต้องได้รับการดูแล
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า ตามที่กระทรวงอุตสาหกรรม ได้มีการควบคุม “คาร์ซีท” หรือ ที่นั่งนิรภัยสําหรับเด็ก เป็นสินค้าควบคุม เมื่อปี 2565 เพื่อให้เด็กเล็กที่ใช้คาร์ซีทได้รับความปลอดภัยในการโดยสารรถยนต์ โดยควบคุมคาร์ซีทที่ติดตั้งด้วยระบบเข็มขัดนิรภัย ก่อน เพราะคาร์ซีทประเภทนี้สามารถใช้กับรถยนต์รุ่นเก่าได้ จะได้ไม่สร้างภาระค่าใช้จ่ายให้แก่ประชาชน และจากการประชุมคณะกรรมการมาตรฐานผลิตภัณฑ์อุตสาหกรรม (กมอ.) เมื่อวันที่ 21 พฤศจิกายน 2566 ที่ผ่านมา ได้มีมติเห็นชอบให้สํานักงานมาตรฐานผลิตภัณฑ์อุตสาหกรรม หรือ สมอ. ควบคุมคาร์ซีทที่ติดตั้งระบบ ISOFIX เพิ่มด้วย เนื่องจากรถยนต์รุ่นใหม่ที่ใช้งานในปัจจุบัน จะมีตัวใช้ยึดกับคาร์ซีทที่เรียกว่า ISOFIX กันมากขึ้น ตนจึงสั่งการให้ สมอ. เร่งรัดดําเนินการประกาศบังคับใช้มาตรฐานให้แล้วเสร็จโดยเร็ว เพื่อควบคุมคาร์ซีททุกแบบทุกประเภทให้มีความปลอดภัยสําหรับเด็กเล็กในการโดยสารรถยนต์
นายวันชัย พนมชัย รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า “คาร์ซีท” หรือที่นั่งนิรภัยสําหรับเด็กที่ สมอ. ประกาศเป็นสินค้าควบคุมมี 2 ประเภท คือ 1) คาร์ซีทที่ติดตั้งด้วยระบบเข็มขัดนิรภัย และ 2) คาร์ซีทที่ติดตั้งด้วยระบบ ISOFIX ซึ่งจะบังคับใช้เร็ว ๆ นี้ มาตรฐานคาร์ซีทแบบติดตั้งด้วยระบบเข็มขัดนิรภัย จะมีข้อกําหนดที่สําคัญ คือ แบ่งน้ําหนักของเด็กเป็น 5 กลุ่ม ได้แก่ 1) น้ําหนักไม่เกิน 10 กิโลกรัม 2) น้ําหนักไม่เกิน 13 กิโลกรัม 3) น้ําหนัก 9-18 กิโลกรัม 4) น้ําหนัก 15-25 กิโลกรัม และ 5) น้ําหนัก 22-36 กิโลกรัม โดยคาร์ซีทที่ได้มาตรฐานจะต้องผ่านการทดสอบด้านความปลอดภัยด้วยการจําลองสถานการณ์การเกิดอุบัติเหตุ โดยการชนด้านหน้าด้วยความเร็ว 50 กม./ชม. การชนด้านหลังด้วยความเร็ว 30 กม./ชม. โดยติดเซ็นเซอร์ไว้ที่หุ่นเด็กจําลอง เพื่ออ่านค่าความรุนแรงจากการกระแทก และจะรายงานผลออกมาเป็นความเสียหายหรืออาการบาดเจ็บตามจุดต่างๆ ของร่างกาย ต้องไม่เกินเกณฑ์ที่มาตรฐานกําหนดไว้ สําหรับคาร์ซีทแบบติดตั้งด้วยระบบ ISOFIX จะแบ่งขนาดคาร์ซีทตามส่วนสูงของเด็ก และเพิ่มการทดสอบการชนด้านข้าง ที่ความเร็ว 24 กม./ชม. ด้วย ซึ่งทําให้ผู้บริโภคมั่นใจได้ว่าคาร์ซีทที่ผ่านการรับรองตามมาตรฐาน ไม่ว่าจะเป็นแบบ ISOFIX หรือแบบเข็มขัดนิรภัย ก็จะช่วยคุ้มครองลูกหลานของท่านให้ได้รับความปลอดภัยในการเดินทาง โดย สมอ. จะเร่งดําเนินการบังคับใช้ให้ได้ภายในปลายปี 2567 ตามข้อสั่งการของท่านรัฐมนตรีว่าการกระทรวงอุตสาหกรรม
รัฐบาลไทย-ข่าวทำเนียบรัฐบาล-สวัสดีพ่อแม่พี่น้อง "ชาวหนองบัวลำภู"
วันเสาร์ที่ 2 ธันวาคม 2566
สวัสดีพ่อแม่พี่น้อง "ชาวหนองบัวลําภู"
.....
สวัสดีพ่อแม่พี่น้อง "ชาวหนองบัวลําภู"
.
นายกฯ เพิ่นสิไปประชุม ครม.สัญจร เที่ยแรก อยู่ที่ จ.หนองบัวลําภู ในวันที่ 3-4 ธ.ค. 2566 นอกจากสิไปประชุมแล้ว เพิ่นยังสิไปติดตามงานการแก้ไขปัญหายาเสพติด งานขจัดความยากจน กับงานเกษตรกรรมในพื้นที่ พร้อมกับไปเบิ่งประเพณีท้องถิ่นของชาวอิสานเฮา แล้วกะไปกินข้าวแลง กับข้าวกับน้ําพื้นบ้านของชาวอิสานเฮานํา
.
อ่านเพิ่มเติม คลิก  https://www.thaigov.go.th/news/contents/details/75478
.
#ไทยคู่ฟ้า #สื่อสารรัฐบาลไทย
-------------------